Document ID: 32007D0848

KOMISIJAS LĒMUMS
(2007. gada 11. decembris),
ar ko apstiprina konkrētas valstu programmas salmonellas izplatības kontrolei Gallus gallus sugas dējējvistu saimēs
(izziņots ar dokumenta numuru K(2007) 6100)
(Dokuments attiecas uz EEZ)
(2007/848/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 17. novembra Regulu (EK) Nr. 2160/2003 par salmonellas un dažu citu pārtikā sastopamu zoonozes īpašu izraisītāju kontroli (1) un jo īpaši tās 6. panta 2. punktu,
tā kā:
(1)
Regulas (EK) Nr. 2160/2003 mērķis ir nodrošināt, ka tiek veikti pienācīgi un iedarbīgi pasākumi salmonellas un citu zoonozes izraisītāju noteikšanai un kontrolei visos atbilstošos ražošanas, pārstrādes un realizācijas posmos, jo īpaši primārās ražošanas līmenī, lai ierobežotu to izplatību un risku sabiedrības veselībai.
(2)
Komisijas 2006. gada 31. jūlija Regulā (EK) Nr. 1168/2006, ar ko īsteno Eiropas Parlamenta un Padomes Regulu (EK) Nr. 2160/2003 attiecībā uz Kopienas mērķi samazināt konkrētu salmonellas serotipu izplatību Gallus gallus sugas dējējvistu vidū un groza Regulu (EK) Nr. 1003/2005 (2), tika noteikts Kopienas mērķis samazināt visu sabiedrības veselībai bīstamo salmonellas serotipu izplatību Gallus gallus sugas dējējvistu saimēs primārās ražošanas līmenī.
(3)
Lai sasniegtu šo Kopienas mērķi, dalībvalstīm jāizveido valsts programmas salmonellas izplatības kontrolei Gallus gallus sugas dējējvistu saimēs un jāiesniedz šīs programmas Komisijai saskaņā ar Regulu (EK) Nr. 2160/2003.
(4)
Atsevišķas dalībvalstis ir iesniegušas valsts programmas salmonellas izplatības kontrolei Gallus gallus sugas dējējvistu saimēs.
(5)
Šīs programmas tika uzskatītas par atbilstošām attiecīgajiem Kopienas tiesību aktiem veterinārijas jomā, un jo īpaši Regulai (EK) Nr. 2160/2003.
(6)
Tāpēc jāapstiprina šo valstu iesniegtās kontroles programmas.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Pielikumā minēto dalībvalstu iesniegtās valsts programmas salmonellas izplatības kontrolei Gallus gallus sugas dējējvistu saimēs ir apstiprinātas.
2. pants
Šo lēmumu piemēro no 2008. gada 1. janvāra.
3. pants
Šis lēmums ir adresēts dalībvalstīm.
Briselē, 2007. gada 11. decembrī

Labels: 0
18
20
6